projecte-aina/catalan_government_crawling huggingface dataset:
La Universitat Pompeu Fabra ha sol·licitat al Departament d'Economia i Coneixement l'adscripció del Centre de Recerca en Epidemiologia Ambiental (CREAL), com a institut universitari de recerca, del qual és titular la Fundació Privada Centre de Recerca en Epidemiologia Ambiental (CREAL), per a desenvolupar activitats relacionades amb la recerca, la formació, la docència i la transferència de coneixement.
La Fundació Privada Centre de Recerca en Epidemiologia Ambiental (CREAL) es va crear mitjançant escriptura pública i es va inscriure al Registre de Fundacions de la Generalitat de Catalunya.
En aquest marc, la Universitat Pompeu Fabra i el Centre de Recerca en Epidemiologia Ambiental (CREAL) van signar un conveni específic de col·laboració, en data 26 de juny de 2012, per a l'adscripció del centre com a institut universitari de recerca.
De conformitat amb la sol·licitud esmentada, d'acord amb el que estableixen la Llei 1/2003, de 19 de febrer, d'universitats de Catalunya, la Llei orgànica 6/2001, de 21 de desembre, d'universitats i els Estatuts de la Universitat Pompeu Fabra, a proposta del Consell de Govern, amb l'informe favorable del Consell Social d'aquesta universitat, i a proposta del director general d'Universitats,
S'autoritza l'adscripció del Centre de Recerca en Epidemiologia Ambiental (CREAL) com a institut universitari de recerca, de titularitat privada, a la Universitat Pompeu Fabra, amb seu al carrer Doctor Aiguader, número 88, de Barcelona.
El Centre de Recerca en Epidemiologia Ambiental (CREAL) té com a objecte promoure la recerca científica i la docència superior, en els àmbits de les ciències de la salut i de la vida, la salut pública i la biomedicina i en particular en els camps de l'epidemiologia i la salut ambiental.
El Centre de Recerca en Epidemiologia Ambiental (CREAL) s'ha de regir pel que disposen la Llei orgànica 6/2001, de 21 de desembre, d'universitats, la Llei 1/2003, de 19 de febrer, d'universitats de Catalunya, els Estatuts de la Universitat Pompeu Fabra, el conveni específic de col·laboració, de 26 de juny de 2012 i la resta de normativa vigent que sigui aplicable.
En el marc de la programació universitària de Catalunya, per al curs acadèmic 2010-2011, i per tal d'adaptar i consolidar l'estructura cíclica dels ensenyaments universitaris actuals als requeriments europeus, es preveu la implantació de diversos estudis universitaris oficials de grau a la Universitat Oberta de Catalunya.
De conformitat amb el que estableixen la Llei orgànica 6/2001, de 21 de desembre, d'universitats; la Llei 1/2003, de 19 de febrer, d'universitats de Catalunya; el Reial decret 1393/2007, de 29 de octubre; el Reial decret 557/1991, de 12 d'abril, de creació i reconeixement d'universitats i centres universitaris; el Decret 258/1997, de 30 de setembre, pel qual es regula la Programació universitària de Catalunya i els procediments de creació o reconeixement i de reordenació de centres docents universitaris i d'implantació d'ensenyaments; les Normes d'Organització i Funcionament de la Universitat Oberta de Catalunya, amb els acords adoptats pel Consell de Govern de la Universitat i pel Patronat de la Fundació per a la Universitat Oberta de Catalunya, i a proposta del director general d'Universitats,
Es reconeix la implantació dels estudis universitaris oficials de grau als centres corresponents de la Universitat Oberta de Catalunya que s'indiquen a l'annex d'aquesta Ordre.
Una vegada establert el caràcter oficial dels títols, el rector o la rectora d'aquesta Universitat sol·licitarà a la persona titular del departament competent en matèria d'universitats l'autorització per a l'inici d'activitats d'aquests estudis, a l'empara de la normativa vigent, amb efectes des de la seva impartició.
La implantació d'aquests estudis universitaris oficials de grau implica l'extinció progressiva de l'estudi que s'indica a l'annex d'aquesta Ordre.
En tot cas, es garantirà el dret de l'estudiantat a finalitzar els ensenyaments d'acord amb el pla d'estudis amb el qual el van iniciar amb un rendiment acadèmic ordinari, més les convocatòries addicionals previstes a la normativa vigent.
En el marc de la programació universitària de Catalunya per al curs acadèmic 2010-2011, i per tal d'adequar l'estructura cíclica dels ensenyaments universitaris actuals als requeriments europeus, es preveu la implantació de diversos estudis universitaris oficials de grau a la Universitat Internacional de Catalunya.
De conformitat amb el que estableixen la Llei orgànica 6/2001, de 21 de desembre, d'universitats; la Llei 1/2003, de 19 de febrer, d'universitats de Catalunya; el Reial decret 1393/2007, de 29 de octubre, pel qual s'estableix l'ordenació dels ensenyaments universitaris oficials; el Reial decret 557/1991, de 12 d'abril, de creació i reconeixement d'universitats i centres universitaris; el Decret 258/1997, de 30 de setembre, pel qual es regula la Programació universitària de Catalunya i els procediments de creació o reconeixement i de reordenació de centres docents universitaris i d'implantació d'ensenyaments; les Normes d'Organització i Funcionament de la Universitat Internacional de Catalunya, amb els acords de la Comissió Executiva de la Junta de Govern i del Patronat de la Fundació per a la Universitat Internacional de Catalunya, a proposta del director general d'Universitats,
Es reconeix la implantació dels estudis universitaris oficials de grau als centres corresponents de la Universitat Internacional de Catalunya que s'indiquen a l'annex d'aquesta Ordre.
Una vegada establert el caràcter oficial dels títols, el rector o la rectora d'aquesta Universitat sol·licitarà a la persona titular del departament competent en matèria d'universitats l'autorització per a l'inici d'activitats d'aquests estudis, a l'empara de la normativa vigent.
La implantació d'aquests estudis universitaris oficials de grau implica l'extinció progressiva dels estudis que s'indiquen a l'annex d'aquesta Ordre.
En tot cas, es garantirà el dret de l'estudiantat a finalitzar els ensenyaments d'acord amb el pla d'estudis amb el qual el van iniciar amb un rendiment acadèmic ordinari, més les convocatòries addicionals previstes a la normativa vigent.
En el marc de la Programació Universitària de Catalunya, per al curs acadèmic 2010-2011 i per tal d'adequar l'estructura cíclica dels ensenyaments universitaris actuals als requeriments europeus, es preveu la implantació de diversos estudis universitaris oficials de grau a la Universitat Abat Oliba-CEU.
De conformitat amb el que estableixen la Llei orgànica 6/2001, de 21 de desembre, d'universitats; la Llei 1/2003, de 19 de febrer, d'universitats de Catalunya; el Reial decret 1393/2007, de 29 de octubre, pel qual s'estableix l'ordenació dels ensenyaments universitaris oficials; el Reial decret 557/1991, de 12 d'abril, de creació i reconeixement d'universitats i centres universitaris; el Decret 258/1997, de 30 de setembre, pel qual es regula la Programació Universitària de Catalunya i els procediments de creació o reconeixement i de reordenació de centres docents universitaris i d'implantació d'ensenyaments; les Normes d'Organització i Funcionament de la Universitat Abat Oliba-CEU, amb els acords adoptats pel patronat de la Fundació Privada Universitat Abat Oliba CEU, i a proposta del director general d'Universitats,
Es reconeix la implantació dels estudis universitaris oficials de grau als centres corresponents de la Universitat Abat Oliba-CEU que s'indiquen a l'annex d'aquesta Ordre.
Una vegada establert el caràcter oficial dels títols, el rector o la rectora d'aquesta Universitat sol·licitarà a la persona titular del departament competent en matèria d'universitats l'autorització per a l'inici d'activitats d'aquests estudis, a l'empara de la normativa vigent, amb efectes des de la seva impartició.
La implantació d'aquests estudis universitaris oficials de grau implica l'extinció progressiva dels estudis que s'indiquen a l'annex d'aquesta Ordre.
En tot cas, es garantirà el dret de l'estudiantat a finalitzar els ensenyaments d'acord amb el pla d'estudis amb el qual els van iniciar amb un rendiment acadèmic ordinari, més les convocatòries addicionals previstes a la normativa vigent.
Barcelona, 23 de juliol de 2012
En el marc de la Programació universitària de Catalunya, per al curs acadèmic 2009-2010, i com a conseqüència de la consolidació de l'estructura cíclica dels ensenyaments universitaris actuals, es preveu la implantació dels estudis universitaris oficials de grau a la Universitat de Girona.
L'adaptació als principis derivats de l'espai europeu d'educació superior implica, també, d'acord amb el Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, l'inici del procés d'extinció progressiva dels estudis universitaris oficials implantats a l'empara de l'ordenament anterior.
De conformitat amb el que estableixen la Llei orgànica 6/2001, de 21 de desembre, d'universitats; la Llei 1/2003, de 19 de febrer, d'universitats de Catalunya; el Reial decret 1393/2007, de 29 de octubre, pel qual s'estableix l'ordenació dels ensenyaments universitaris oficials; el Reial decret 557/1991, de 12 d'abril, de creació i reconeixement d'universitats i centres universitaris; el Decret 258/1997, de 30 de setembre, pel qual es regula la Programació universitària de Catalunya i els procediments de creació o reconeixement i de reordenació de centres docents universitaris i d'implantació d'ensenyaments; el Decret 390/1996, de 2 de desembre, de regulació del règim d'adscripció d'universitats públiques de centres docents d'ensenyament superior; els Estatuts de la Universitat de Girona, a proposta del Consell de Govern i amb l'informe favorable del Consell Social de la Universitat de Girona, i a proposta del director general d'Universitats,
S'implanten els estudis universitaris oficials de grau als centres adscrits de la Universitat de Girona que s'indiquen a l'annex d'aquesta Ordre.
Una vegada establert el caràcter oficial dels títols, el rector o la rectora d'aquesta Universitat sol·licitarà a la persona titular del departament competent en matèria d'universitats l'autorització per a l'inici d'activitats d'aquests estudis amb efectes des de la seva impartició, a l'empara de la normativa vigent.
La implantació d'aquests estudis universitaris oficials de grau implica l'extinció progressiva dels estudis que s'indiquen, també, a l'annex d'aquesta Ordre.
En tot cas, es garantirà el dret de l'estudiantat a finalitzar els ensenyaments d'acord amb el pla d'estudis amb el qual el varen iniciar amb un rendiment acadèmic ordinari, més les convocatòries addicionals previstes a la normativa vigent.
Barcelona, 24 de juliol de 2012
Menció en gastronomia, restauració i esdeveniments
En el marc de la Programació universitària de Catalunya, per al curs acadèmic 2010-2011, i per tal d'adequar l'estructura cíclica dels ensenyaments universitaris actuals als requeriments europeus, es preveu la implantació de diversos estudis universitaris oficials de grau a la Universitat Politècnica de Catalunya.
L'adaptació als principis derivats de l'espai europeu d'educació superior implica, també, d'acord amb el Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, l'inici del procés d'extinció progressiva dels estudis universitaris oficials implantats a l'empara de l'ordenació anterior.
De conformitat amb el que estableixen la Llei orgànica 6/2001, de 21 de desembre, d'universitats; la Llei 1/2003, de 19 de febrer, d'universitats de Catalunya; el Reial decret 1393/2007, de 29 de octubre; el Reial decret 557/1991, de 12 d'abril, de creació i reconeixement d'universitats i centres universitaris; el Decret 258/1997, de 30 de setembre, pel qual es regula la Programació universitària de Catalunya i els procediments de creació o reconeixement i de reordenació de centres docents universitaris i d'implantació d'ensenyaments; els Estatuts de la Universitat Politècnica de Catalunya, amb la proposta del Consell de Govern i amb l'informe favorable del Consell Social de la Universitat Politècnica de Catalunya, i a proposta del director general d'Universitats,
S'implanten els estudis universitaris oficials de grau als centres corresponents de la Universitat Politècnica de Catalunya que s'indiquen a l'annex d'aquesta Ordre.
Una vegada establert el caràcter oficial dels títols, el rector o la rectora d'aquesta Universitat sol·licitarà a la persona titular del departament competent en matèria d'universitats l'autorització per a l'inici d'activitats d'aquests estudis, amb efectes des de la seva impartició, a l'empara de la normativa vigent.
La implantació d'aquests estudis universitaris oficials de grau implica l'extinció progressiva dels estudis que s'indiquen, també, a l'annex d'aquesta Ordre.
En tot cas, es garantirà el dret de l'estudiantat a finalitzar els ensenyaments d'acord amb el pla d'estudis amb el qual el varen iniciar amb un rendiment acadèmic ordinari, més les convocatòries addicionals previstes a la normativa vigent.
Barcelona, 31 d'octubre de 2012
*Estudi interuniversitari entre la Universitat Politècnica de Catalunya i la Universitat de Barcelona (Facultat de Geologia), coordinat per la Universitat Politècnica de Catalunya
La Llei 8/1983, de 18 d'abril, de centres docents experimentals (DOGC núm. 322, de 22.4.1983), defineix els centres experimentals de règim ordinari (CERO) com a centres de règim general que poden desplegar, en un o diversos cicles, cursos o àrees, investigacions i experiències educatives determinades.
El col·legi d'educació infantil i primària El Sagrer disposa d'un sòlid projecte educatiu ben fonamentat en les teories psicopedagògiques que ha elaborat des de la reflexió sobre la pràctica docent.
Un eix vertebrador del projecte educatiu és l'atenció a la diversitat dels alumnes, aquest centre integra, sobretot, nens i nenes amb necessitats educatives especials derivades de deficiències auditives.
Atesa la sol·licitud del centre per tal de transformar-se en centre experimental de règim ordinari;
Vist el funcionament d'aquest centre, i atès que escau donar la rellevància i l'impuls adient a les experiències educatives del centre d'educació infantil i primària El Sagrer, de Barcelona, per tal de poder prosseguir, potenciar i consolidar l'experimentació endegada, és convenient classificar el col·legi d'educació infantil i primària El Sagrer, de Barcelona, com a centre experimental de règim ordinari (CERO), atesa la seva trajectòria continuada en el disseny i el desenvolupament d'activitats per a l'atenció a la diversitat en el marc de projectes de centre, i atesa la seva dedicació específica a la integració en l'escolarització ordinària d'alumnes amb necessitats educatives especials derivades de diverses dificultats i, en especial, de nens i nenes amb dificultats auditives.
Per tot això, i a proposta de la Direcció General d'Ordenació Educativa,
Es transforma temporalment en centre experimental de règim ordinari el col·legi d'educació infantil i primària El Sagrer, de Barcelona, per un període de 5 anys i amb efectes des del curs 1999-2000.
En el centre es duran a terme experiències en els aspectes següents:
Atenció a la diversitat d'aprenentatge orientada als alumnes amb necessitats educatives especials, temporals i permanents.
El centre elevarà al Departament d'Ensenyament una memòria anual sobre el desenvolupament de l'experimentació.
El Departament d'Ensenyament prendrà les mesures oportunes per proveir aquest centre de les dotacions necessàries per a l'aplicació dels programes, d'acord amb la planificació i les possibilitats pressupostàries.
La Llei 8/1983, de 18 d'abril, de centres docents experimentals (DOGC núm. 322, de 22.4.1983), defineix els centres experimentals de règim ordinari (CERO) com a centres de règim general que poden desenvolupar, en un o diversos cicles, cursos o àrees, investigacions i experiències educatives determinades.
El col·legi d'educació infantil i primària Eiximenis té implantat, de fa anys, un projecte de participació democràtica i està desenvolupant, de manera permanent i continuada, activitats d'aprenentatge en el marc de projectes de coneixement de l'entorn natural, social, geogràfic i cultural, per a l'alumant d'educació infantil i d'educació primària.
El col·legi d'educació infantil i primària Eiximenis proposa ara ampliar i aprofundir en les experiències educatives abans citades i també proposa incorporar-ne de noves.
Atesa la sol·licitud del centre per tal de transformar-se en centre experimental de règim ordinari;
Vist el funcionament de l'esmentat centre, i atès que és convenient donar la rellevància i l'impuls adient a les experiències educatives del col·legi d'educació infantil i primària Eiximenis, de Girona, és convenient classificar el centre d'educació infantil i primària Eiximenis, de Girona, com a centre experimental de règim ordinari (CERO), atesa la seva trajectòria continuada en el disseny i desenvolupament activitats d'aprenentatge en el marc de projectes de centre;
Per tot això, i a proposta de la Direcció General d'Ordenació Educativa,
Es transforma temporalment en un centre experimental de règim ordinari el col·legi d'educació infantil i primària Eiximenis, de Girona, per un període de 5 anys i amb efectes des del curs 1999-2000.
En el centre es duran a terme experiències en els aspectes següents:
Educació en els valors democràtics i gestió participativa d'alumnes, equip docent i pares i mares.
Integració de l'entorn geogràfic, social, natural i cultural en un projecte global d'escola, amb la introducció de canvis i renovacions en les metodologies d'aprenentatge.
El centre elevarà al Departament d'Ensenyament una memòria anual sobre el desplegament de l'experimentació.
El Departament d'Ensenyament prendrà les mesures oportunes per proveir aquest centre de les dotacions necessàries per a l'aplicació dels programes, d'acord amb la planificació i les possibilitats pressupostàries.
En el marc de la Programació universitària de Catalunya, per al curs acadèmic 2009-2010, i per tal d'adequar l'estructura cíclica dels ensenyaments universitaris actuals als requeriments europeus, es preveu la implantació de diversos estudis universitaris oficials de grau a la Universitat Autònoma de Barcelona.
L'adaptació als principis derivats de l'espai europeu d'educació superior implica, també, d'acord amb el Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, l'inici del procés d'extinció progressiva dels estudis universitaris oficials implantats a l'empara de l'ordenació anterior.
De conformitat amb el que estableixen la Llei orgànica 6/2001, de 21 de desembre, d'universitats; la Llei 1/2003, de 19 de febrer, d'universitats de Catalunya; el Reial decret 1393/2007, de 29 de octubre; el Reial decret 557/1991, de 12 d'abril, de creació i reconeixement d'universitats i centres universitaris; el Decret 258/1997, de 30 de setembre, pel qual es regula la Programació universitària de Catalunya i els procediments de creació o reconeixement i de reordenació de centres docents universitaris i d'implantació d'ensenyaments; el Decret 390/1996, de 2 de desembre, de regulació del règim d'adscripció a universitats públiques de centres docents d'ensenyament superior; els Estatuts de la Universitat Autònoma de Barcelona, amb la proposta del Consell de Govern i amb l'informe favorable del Consell Social de la Universitat Autònoma de Barcelona, i a proposta del director general d'Universitats,
S'implanten els estudis universitaris oficials de grau, per al curs 2009-2010, als centres adscrits a la Universitat Autònoma de Barcelona, que s'indiquen a l'annex d'aquesta Ordre.
Una vegada establert el caràcter oficial dels títols, el rector o la rectora d'aquesta Universitat sol·licitarà a la persona titular del departament competent en matèria d'universitats l'autorització per a l'inici d'activitats d'aquests estudis, amb efectes des de la seva impartició a l'empara de la normativa vigent.
La implantació d'aquests estudis universitaris oficials de grau implica l'extinció progressiva dels estudis que s'indiquen, també, a l'annex d'aquesta Ordre.
En tot cas, es garantirà el dret dels estudiants a finalitzar els ensenyaments d'acord amb el pla d'estudis amb el qual el van iniciar amb un rendiment acadèmic ordinari, més les convocatòries addicionals previstes a la normativa vigent.
Barcelona, 6 de setembre de 2012
Mitjançant l'Ordre EDU/281/2010 (DOGC núm. 5629, de 14.5.2010), s'han establert els requisits legals per a la concessió dels Premis Catalunya d'Educació, creats pel Decret 247/2001, de 12 de setembre, amb la finalitat de reconèixer la tasca de mestres, professores, professors, centres educatius i institucions que s'han significat pel seu servei a l'educació i a la societat catalana.
L'article 5 de la dita Ordre preveu que el jurat pugui proposar, a més a més dels tres premis principals, la concessió d'un premi amb caràcter d'accèssit per l'excepcionalitat de la personalitat, centre educatiu o institució.
En reconeixement al pedagog Sr.
Joan Triadú i a la seva infatigable dedicació a l'educació, que ha esdevingut un referent per a milers de ciutadanes i ciutadans, de famílies i de joves d'arreu, a més de la seva tasca com a impulsor de la llengua catalana, es considera oportú que el Premi Extraordinari Catalunya d'Educació rebi la denominació específica de "Joan Triadú".
En conseqüència, d'acord amb el que estableix la disposició final 1 del Decret 247/2001, pel qual es creen els Premis Catalunya d'Educació,
Es modifica l'article 5 de l'Ordre EDU/281/2010, de 7 de maig, per la qual s'estableixen els requisits legals per a la concessió del Premis Catalunya d'Educació, de reconeixement social a mestres, professors o professores, centres d'ensenyament i institucions impulsores de l'escola catalana, el qual queda redactat de la manera següent:
"Es podrà concedir un premi per a cadascuna de les categories esmentades a l'article 1 d'aquesta Ordre en cada convocatòria anual.
"El jurat podrà proposar, a més a més, entre les candidatures de les tres categories, un premi amb caràcter d'accèssit, per l'excepcionalitat de la personalitat, centre educatiu o la institució.
Aquest premi rep la denominació de 'Joan Triadú'."
Barcelona, 26 de juliol de 2011
S'assignen al Departament d'Ensenyament els serveis de l'Administració
de l'Estat traspassats a la Generalitat de Catalunya pel Reial decret 392/1998,
El Departament d'Ensenyament ha d'exercir, respecte als serveis traspassats,
les facultats que li corresponen segons la normativa vigent.
El patrimoni cedit per l'esmentat Reial decret queda integrat al patrimoni de
la Generalitat de Catalunya i assignat al Departament d'Ensenyament sota el
control del Departament d'Economia i Finances, en els termes que preveuen la
Llei 11/1981, de 7 de desembre, de patrimoni de la Generalitat de Catalunya, el
Reglament per a la seva execució i altres disposicions que el regulin.
El conseller d'Ensenyament, o la persona en qui delegui, ha de subscriure
l'acta de presa de possessió dels serveis transferits.
--1 Es faculten, en l'àmbit de les seves respectives
competències, els consellers d'Economia i Finances i d'Ensenyament per
dictar les normes i adoptar les mesures que calguin per al desplegament i
--2 Aquest Decret entra en vigor el mateix dia de la seva